Duarte Iañ Portugal

Duarte Iañ Portugal (Viseu 1391 -1438), lesanvet o Eloquente ("an Helavar"), hag ar Roue prederour, a oa roue Portugal. Brezel a reas da Varoko. Mervel a reas gant ar vosenn. 

 Dimeziñ ha bugale 
Dimezet e oa da Leonor Aragon (1402-1455), 11 vloaz yaouankoc'h egetañ, ha nav bugel o doe : 

 João de Portugal (1429-1433), marvet da 4 bloaz
 Filipa de Portugal (1428-1439), marvet da 11 vloaz e Lisboa gant ar vosenn (Ruy de Pina, cap. XLIV).
 Afonso V Portugal (1432-1481), roue Portugal war-lerc'h e dad, 
 Maria de Portugal, ganet-marv e 1432
 Fernando de Portugal, Dug Viseu (1433-1470), tad d'ar roue Manuel Iañ Portugal
 Leonor Portugal (1434-1467), dimezet da Friedrich III an Impalaeriezh Santel
 Duarte de Portugal ganet ha marvet e 1435)
 Catarina de Portugal (1436-1463)
 Joana de Portugal (1439-1475), dimezet da Enrique IV Kastilha, ha mamm da Joana a Beltraneja pe a Excelente Senhora

Digant e bried-kleiz Joana Manoel de Vilhena, pe Joana Manuel, un dimezell a orin spagnol, en doe ur mab bastard:
 João Manoel (1420-1476), lean en urzh ar C'harmez, provincial da O, eskob Ceuta ha primad Afrika; anvet goude da eskob Guarda, ma edo o chom; daou vab en doe: 
 João Manuel (1466-1500), gouarnour Santarém, 
 ha Nuno Manuel (1469-wd 1525), aotrou Salvaterra de Magos.

 Goude marv Duarte 
Mervel a reas da 47 vloaz, gant ar vosenn. He fried Leonor a voe rejantez ken na voe o mab Afonso V, 6 vloaz neuze, en oad da ren, ha kement-se a lakaas kaoze er vro dre ma kave d'an dud e oa gouestoc'h an infanted (Pedro, Duque de Coimbra, Infante Henrique ha João, Infant Portugal) da ober al labour rejantiñ.

Rummad:Rouaned Portugal
Rummad:Tiegezh roueel Portugal
Rummad:Tiegezh Avis
Rummad:Skrivagnerien Portugal
Rummad:Ganedigezhioù 1391
Rummad:Marvioù 1438